text: Meðan heimurin bíðar spentur eftir OL í Beijing, stúrir ein dóttir fyri, at tann fongslaði pápin ikki fer at koma undan við lívinum. Hann er ein teirra, sum Kina ikki vil hava teg at vita nakað um.
text: #000000
text: Krev, at Kina sleppir øllum teimum óseku, sum eru fongslað bara fyri at siga sína hugsan, leysum. Skriva undir átakið beinanvegin!
text: #000003
text: Ilham Tohti er professari í búskaparfrøði og eigur trýr børn. Hann varð dømdur lívlangt fongsul fyri at hava skjalfest mannarættindabrot í Kina. Hann hevur millum annað gjørt eina heimasíðu, har hann hevur skjalfest mannarættindabrot móti bæði uighur-ættbólkinum og han-ættbólkinum, sum flestir kinesarar hoyra til.
text: #000004
text: Hann varð handtikin heima hjá sær sjálvum eina náttina í januar 2014. Seinni varð hann dømdur lívlangt fongsul, ákærdur fyri separatismu, hóast hann nettupp eggjaði til samanhald millum uighur-minnilutan og han-kinesarar.
text: #000005
text: Dóttirin lesur í USA og hættar sær ikki heim av ótta fyri at verða fongslað. Heima í Kina eru mamma hennara og beiggjarnir hjá henni undir eftirliti.
text: #000006
text: “Kinesiskir myndugleikar hava altíð sagt, at pápi mín eggjaði til harðskap. Men pápi mín brúkar eittans vápn: pennin.” – Jewher Ilham, dóttir Ilham Tohti
text: #000007
text: Í fýra ár hevur hon einki frætt frá pápanum. Nú ber hon ótta fyri, at pápin ikki orkar meira.
text: #000008
text: Vit krevja, at stjórnin hjá Xi Jinping sleppir øllum ákærum og sleppir øllum teimum, sum eru rættarsøkt ella afturhildin fyri at hava brúkt sítt talufrælsi, leysum, og at hann byrjar við hesum fólkunum: Zhang Zhan, Ilham Tohti, Li Qiaochu, Gao Zhisheng og Rinchen Tsultrim.
text: #000010
text: Ilham Tohti er minni enn so tann einasti, sum er fongslaður fyri at hava funnist at myndugleikunum.
text: #000012
text: Her eru fýra fólk afturat, sum hava sagt sína hugsan og síðan eru annaðhvørt fongslað ella horvin:
text: #000013
text: Zhang Zhan var millum tey fyrstu fjølmiðlafólkini at bera tíðindi um covid-19 úr Wuhan í Kina. Gjøgnum sosialar miðlar segði hon frá, hvussu avvarðandi hjá fólki, sum vóru deyð av covid-19, vóru fyri ágangi. Myndugleikarnir royndu at noyða tey at tiga. Hon segði eisini frá øðrum fjølmiðlafólkum, sum vóru fongslað fyri at hava borið tíðindi um covid-19.
text: #000015
text: Í mai 2020 varð Zhang Zhan handtikin í Wuhan og send ta 640 kilometrar longu leiðina til Shanghai at verða varðhaldsfongslað.
text: #000016
text: Síðst í desembur varð hon dømd fýra ára fongsul fyri at hava ”birt upp undir stríð, skapt trupulleikar og eggjað til ófrið”.
text: #000017
text: At mótmæla dóminum er hon farin í partvíst hungursverkfall í fongslinum, og familjan ber ótta fyri, at hon ikki livir veturin av.
text: #000018
text: Les meira um Zhang Zhan og átakið hjá Amnesty at fáa hana leyslatna her. >
text: #000019
text: Munkurin Rinchen Tsultrim brúkti sosiala miðilin WeChat og sína egnu heimasíðu til at varpa ljós á, hvussu kinesiskir myndugleikar fara við tibetanska fólkinum. Fyri hetta varð hann í 2019 handtikin og eftir órættvísan rættargang dømdur at sita fýra ár og seks mánaðir í fongsli fyri at hava ’eggjað til separatismu’.
text: #000021
text: Navnframa mannarættindastríðskvinnan og feministurin Li Qiaochu hevur í mong ár stríðst fyri millum annað javnstøðu. Orsakað av hesum hevur hon mangan verið fyri løgregluágangi. Tá ið maður hennara varð afturhildin og píndur, fanst hon alment at myndugleikunum. Tí varð hon fongslað og dømd fyri at hava “eggjað fólki til at finnast at kinesiska statinum”.
text: #000024
text: Sakførarin Gao Zhisheng hevur í fleiri ár veitt illa fyrikomnum fólki ókeypis rættarhjálp. Hann taldist millum fremstu mannarættindasakførarar í Kina. Men í 2005 varð løggildingin tikin frá honum, eftir at hann í opnum brævi hevði heitt á stjórnina um at fáa átrúnaðarliga jagstran at halda uppat.
text: #000026
text: Hann helt fram at stríðast fyri mannarættindum í Kina og varð revsaður fyri tað. Síðan hevur Gao Zhisheng í 15 ár verið fyri myndugleikaágangi av ymsum slag. Hann hevur annaðhvørt verið horvin, fongslaður ella í húsavarðhaldi undir støðugum løgreglueftirliti.
text: #000027
text: Í 2016 gav Gao Zhisheng eina bók út, har ið hann greiddi frá sínum upplivingum sum politiskur fangi og helt fram at mótmæla ímóti myndugleikunum. Eftir at bókin var útkomin, varð hann aftur handtikin í 2017. Síðan veit eingin frá honum at siga, og ógreitt er, hvar ið hann er, og hvussu hann hevur tað.
text: #000028
text: Vit senda Xi Jinping undirskriftirnar tann 14. mars saman við undirskriftum frá øðrum amnestyskrivstovum kring heimin.
text: #000030
text: Talufrælsið er hótt á fleiri økjum í Kina. Eftirlit og sensurur gera sítt til, at fólk ikki ditta sær at finnast at myndugleikunum.
text: #000031
text: Um tú hevur fyrispurningur, kanst tú seta teg í samband við okkum á tel 235819 ella við at senda ein teldupost til elsa@amnesty.fo.
text: #000036